Jan Bryl

Jan Bryl (* 20. měrca 1879 w Starej Cyhelnicy; † 30. decembra 1931 w Budyšinje) bě serbski wučer, stawiznar a jedyn z nawodow Serbskeho narodneho wuběrka po Prěnjej swětowej wójnje Gerald Stone, November 1918: The Wendish National Committee, Slav Outposts in Central European History: The Wends, Sorbs and Kashubs. 

Bryl bě chowanc Serbskeho seminara a studowaše tež w Praze, hdźež załoži w lěće 1907 z Cyrilom Wjeńku a bratromaj Francom a Josefom Pátu „Čěskoserbske towaŕstwo Adolf Černý“, předchadnik dźensnišeho Towarstwa přećelow SerbowDějiny SPL. Skutkowaše potom wot 1907 hač k rewoluciji w lěće 1917 jako gymnazialny wučer w Moskwje. Kónc swětoweje wójny wróći so domoj a wobdźěli so při narodnym hibanju we Łužicy a poby zhromadnje z Arnoštom Bartom tež na měrowej konferency w Parisu.Bart (Bart-Brězynčanski, Barth), Arnošt (Ernst), Sächsische Biografie W druhim połlěće 1919 běše někotre měsacy z redaktorom politiskeho tydźenika Serbske Słowo.

Je napisał rjadu drobnych naćiskow a přełožowaše z čěšćiny a rušćiny. Zestaji w lěće 1920 Serbske stawizny w zańdźenosći a přitomnosći. Wot 1908 bě čłon Maćicy Serbskeje.

Jan Bryl bě woženjeny z Hilžu Kerkec, dźowku serbskeho wučerja a spisaćela Jana Awgusta Kerka a sotrowču Arnošta Muki.

 Nóžki 

 Žórła 

 Josef Páta: Lužickosrbská čítanka, online

 Wotkaz 

Kategorija:Muž
Kategorija:Rodź. 1879
Kategorija:Zemr. 1931
Kategorija:Serb
Kategorija:Přełožowar
Kategorija:Awtor
Kategorija:Serbska literatura
Kategorija:Literatura (20. lětstotk)
Kategorija:Chowanc Serbskeho seminara
Kategorija:Maćicar
Kategorija:Wosoba (Moskwa)
Kategorija:Wosoba (Budyšin)